«Мемлекеттік техникалық қызмет»

акционерлік қоғамы

Директорлар кеңесінің

2022 жылғы 15 шілдедегі № 7

хаттамалық шешімімен

бекітілген

**«МЕМЛЕКЕТТІК ТЕХНИКАЛЫҚ ҚЫЗМЕТ»**

**АКЦИОНЕРЛІК ҚОҒАМЫНЫҢ**

**СЫБАЙЛАС ЖЕМҚОРЛЫҚҚА ҚАРСЫ ІС-ҚИМЫЛ**

**САЯСАТЫ**

Нұр-Сұлтан қ., 2022 жыл

Мазмұны

[1-тарау. Жалпы ережелер](#bookmark4) 3

2-тарау. [Терминдер мен анықтамалар](#bookmark8) ..3

3-тарау. [Қолданылу аясы](#bookmark8) ..5

4-тарау. Сыбайлас жемқорлыққа қарсы іс-қимыл қағидаттары 6

5-тарау. Сыбайлас жемқорлыққа қарсы іс-қимыл саласындағы мақсаттар мен міндеттер 6

6-тарау. Сыбайлас жемқорлыққа қарсы іс-қимыл саласындағы жауаптылық және қойылатын талап 7

7-тарау. Сыйлықтарды, ойын-сауықтарды және қонақжайлылықты қабылдау мен ұсыну.... 8

8-тарау. Сыбайлас жемқорлыққа қарсы іс-қимыл қызметінің негізгі бағыттары  [1](#bookmark24)0

9-тарау. Көшбасшылық және қатысу, сыбайлас жемқорлықты қабылдамау мәдениетін қалыптастыру [1](#bookmark24)1

10-тарау. Хабардарлық және оқыту [1](#bookmark24)1

11-тарау. Сыбайлас жемқорлыққа қарсы мониторинг [1](#bookmark24)2

12-тарау. Сыбайлас жемқорлық тәуекелдерін ішкі талдау [1](#bookmark24)3

13-тарау. Персоналды басқару саласындағы шаралар [1](#bookmark24)4

14-тарау. Мүдделер қақтығысы 16

15-тарау. Бастамашылықпен ақпарат беру жүйесі 17

16-тарау. Сыбайлас жемқорлық құқық бұзушылықтарды анықтау, жолын кесу және тергеп-тексеру 17

17-тарау. Сыбайлас жемқорлыққа қарсы стандарттар 18

18-тарау. Қоғам жұмыскерлерінің жекелеген санаттары үшін Қазақстан Республикасының заңнамасында көзделген шаралар 18

19-тарау. Қорытынды ережелер 19

1-қосымша 20

2-қосымша 21

1-тарау. Жалпы ережелер

1. Осы «Мемлекеттік техникалық қызмет» акционерлік қоғамының (бұдан әрі-Қоғам) сыбайлас жемқорлыққа қарсы іс-қимыл саясаты (бұдан әрі-Саясат) сыбайлас жемқорлыққа қарсы қызметтің міндеттерін, қағидаттары мен бағыттарын айқындайтын негізгі құжат. Оны қабылдау мақсаты Қоғамда сыбайлас жемқорлықтың алдын алуға, анықтауға, жолын кесуге және оның салдарын барынша азайтуға бағытталған Қоғамның жұмыскерлері мен лауазымды тұлғаларының қызметін ұйымдастыру және үйлестіру болып табылады.
2. Осы Саясатты әзірлеу мен іске асырудың құқықтық негізін «Сыбайлас жемқорлыққа қарсы іс-қимыл туралы» Қазақстан Республикасының Заңы (бұдан әрі-Заң) және сыбайлас жемқорлыққа қарсы іс-қимыл саласындағы қатынастарды реттейтін өзге де нормативтік құқықтық актілер, сондай-ақ Қоғамның Жарғысы құрайды.
3. Осы Саясат ISO 37001:2016 «Сыбайлас жемқорлыққа қарсы іс-қимыл менеджментінің жүйесі- Қолдану жөніндегі талаптар және басшылық» халықаралық стандартын ескере отырып, әзірленді және Қоғамның, оның лауазымды тұлғалары мен жұмыскерлерінің жоғары этикалық стандарттарға, корпоративтік мәдениетті жетілдіруге, корпоративтік басқарудың ең үздік тәжірибелерін орындауға және Қоғамның іскерлік беделін тиісті деңгейде қолдауға бейілділігін көрсетеді.
4. Қоғам серіктестер мен Қоғамның жұмыскерлеріне Қоғамдағы сыбайлас жемқорлыққа қарсы іс-қимыл менеджменті жүйесімен танысуға мүмкіндік туғызу үшін осы Саясатты Қоғамның ресми интернет-ресурсында орналастырады.

**2-тарау. Терминдер мен анықтамалар**

5. Саясатта мынадай терминдер пайдаланылады:

1) сыбайлас жемқорлық – Қоғам жұмыскерлерінің және лауазымды тұлғаларының өздерінің лауазымдық (қызметтік) өкiлеттiктерін және соған байланысты мүмкiндiктерiн жеке өзi немесе делдалдар арқылы жеке өзіне не үшінші тұлғаларға мүлiктiк (мүліктік емес) игiлiктер мен артықшылықтар алу немесе табу мақсатында заңсыз пайдалануы, сол сияқты игiлiктер мен артықшылықтарды беру арқылы осы тұлғаларды параға сатып алу;

2) сыбайлас жемқорлыққа қарсы заңнама - «Сыбайлас жемқорлыққа қарсы іс-қимыл туралы» Қазақстан Республикасының Заңы және Қазақстан Республикасының сыбайлас жемқорлыққа қарсы іс-қимыл мәселелері жөніндегі өзге де нормативтік құқықтық актілері;

3) сыбайлас жемқорлыққа қарсы іс-қимыл – Қоғам жұмыскерлерінің және лауазымды тұлғаларының өз өкілеттіктері шегіндегі сыбайлас жемқорлықтың алдын алу, оның ішінде Қоғамда сыбайлас жемқорлыққа қарсы мәдениетті қалыптастыру, сыбайлас жемқорлық құқық бұзушылықтарды жасауға ықпал ететін себептер мен жағдайларды анықтау және жою жөніндегі, сондай-ақ сыбайлас жемқорлық құқық бұзушылықтарды анықтау, жолын кесу, ашу және тергеп-тексеру және олардың салдарларын жою жөніндегі қызметі;

4) сыбайлас жемқорлық тәуекелі – сыбайлас жемқорлық құқық бұзушылықтарды жасауға ықпал ететін себептер мен жағдайлардың туындау мүмкіндігі;

 5) сыбайлас жемқорлық құқық бұзушылық – бұл үшін заңнамада әкімшілік немесе қылмыстық жауаптылық белгіленген, сыбайлас жемқорлық белгілері бар құқыққа қайшы, кінәлі түрдегі іс-әрекет (әрекет немесе әрекетсіздік);

6) сыбайлас жемқорлыққа қарсы мониторинг – сыбайлас жемқорлыққа қарсы саясаттың тиімділігіне, сыбайлас жемқорлыққа қарсы іс-қимыл саласындағы құқық қолдану практикасының жай-күйіне, сондай-ақ қоғамның сыбайлас жемқорлық деңгейін қабылдауы мен бағалауына қатысты ақпаратты жинау, өңдеу, жинақтап-қорыту, талдау және бағалау жөніндегі қызмет;

7) сыбайлас жемқорлық тәуекелдерін ішкі талдау - сыбайлас жемқорлық құқық бұзушылықтар жасауға ықпал ететін себептер мен жағдайларды анықтау және зерделеу;

8) мүдделер қақтығысы - жұмыскерлердің жеке мүдделері мен олардың лауазымдық өкілеттіктері арасындағы қайшылық, мұндай жағдайда аталған тұлғалардың жеке мүдделері олардың өз лауазымдық өкілеттіктерін тиісінше орындамауына алып келуі мүмкін;

9) лауазымды тұлға – Қоғам Басқармасының немесе Директорлар кеңесінің мүшесі, сондай-ақ Қоғамда мемлекеттік сатып алуды ұйымдастыру және өткізу бойынша шешімдерді қабылдауға уәкілеттік берілген тұлға;

10) жұмыскер – Қоғаммен еңбек қатынастарында тұрған және жұмысты еңбек шарты бойынша тікелей орындайтын жеке тұлға;

11) жедел желі – бұзушылықтар туралы бастамашылықпен ақпарат беру жүйесі жұмыскерлерге және өзге де мүдделі тараптарға Қоғамның жұмыскерлері немесе Қоғам жұмыскерлеріне қатысты жасалған не жоспарланып отырған бұзушылықтар туралы орын алатын негізді күдіктерді құпия немесе жасырын айтуға мүмкіндік беру мақсатында құрылды;

12) Қоғамның әріптестері – Қоғаммен іскерлік қатынасы бар немесе қатынас жасау жоспарланатын, Қоғамға қатысты сыртқы тарап. Әріптестерге клиенттер, ортақ заңды тұлға немесе консорциум бойынша әріптестер, өнім берушілер мен мердігерлер, қосалқы мердігерлер, инвесторлар және Жалғыз акционер жатады, бірақ олармен шектелмейді;

13) сыбайлас жемқорлық тәуекелдері жоғары лауазымдар мен функциялардың тізбесі - сыбайлас жемқорлық тәуекелдеріне жүргізілген бағалаудың негізінде функциялары сыбайлас жемқорлық іс-әрекеттерін жасаудың жоғары тәуекелімен байланысты лауазымдарды және жұмыскерлерді анықтайтын, Қоғам Басқармасының шешімімен бекітілетін құжат;

14) сыбайлас жемқорлыққа қарсы іс-қимыл менеджментінің жүйесі - сыбайлас жемқорлықтың алдын алу және қарсы іс-қимыл жасау, Қоғамның процестерінде сыбайлас жемқорлық тәуекелдерін төмендету, сыбайлас жемқорлыққа қарсы мәдениетті қалыптастыру мақсатында Қоғам қабылдайтын шаралар кешені;

15) комплаенс – офицер – Қоғамның уәкілеттік берілген және сыбайлас жемқорлыққа қарсы іс-қимыл менеджменті жүйесінің жұмыс істеуіне жауапты жұмыскері;

16) жақын туыстар – ата-аналары (ата-анасы), балалары, баланы асырап алушылар, асырып алынған балалар, ата-анасы бір және ата-анасы бөлек аға-інілері мен апа-сіңлілері, атасы, әжесі, немерелері;

17) жекжаттар – ерлі-зайыптылардың бірінің екіншісінің жақын туыстарына қатынастары.

Саясатта пайдаланылатын осы тармақта көрсетілмеген өзге анықтамалар Қоғамның тиісті ішкі нормативтік құжаттарында және(немесе) Қазақстан Республикасының құқықтық актілерінде айқындалатын мағыналарда пайдаланылады.

**3-тарау. Қолданылу аясы**

6. Қоғам сыбайлас жемқорлыққа қарсы іс-қимыл жүйесі қарқынды болып табылып, Қоғамның жұмыс істеу аясы мен ортасына, мүдделі тараптардың қажеттіліктеріне және күтулеріне байланысты өзгеріп отыратынын мақұлдайды. Жұмыс аясы Қоғамның көлемі мен құрылымын, жұмыс істеу салаларын, қызмет сипатын, ауқымын және күрделілігін, бизнес-үлгісін, әріптестерді және мемлекетпен қатынастарды, сондай-ақ бар реттеушілік ортаны қамтиды. Сыбайлас жемқорлыққа қарсы іс-қимыл жүйесі мемлекет пен Қоғам, Қоғамның Жалғыз акционері, Директорлар кеңесі мен Басқармасы, жұмыскерлер, әріптестер және өзге де мүдделі тараптар сияқты мүдделі тараптардың күтулері негізінде құрылады. Жұмыс аясының және мүдделі тараптар күтулеріінің кез келген маңызды өзгерулері кезінде Саясаттың жаңа жағдайларға сәйкестігін бағалау жүргізілуге тиіс.

7. Саясатты қолдану аясына Саясатта айқындалған сыбайлас жемқорлық мінез-құлқының кез келген нысандарымен байланысты жағдайлар, соның ішінде Қоғамның лауазымды тұлғаларының, жұмыскерлерінің және Қоғам әріптестері жұмыскерлерінің тікелей немесе үшінші тұлға арқылы белгілі артықшылықтар бергені үшін пара немесе ігіліктер алуы, ұсынуы жатады. Сыбайлас жемқорлыққа қарсы іс-қимыл жүйесінің шеңберіне және қолданылуына ықпал ететін факторлар: ішкі және сыртқы орта, мүдделі тараптардың күтулері, сыбайлас жемқорлық тәуекелдерін бағалау нәтижелері және өзгелер болуы мүмкін.

8. Қоғамның барлық лауазымды тұлғалары мен жұмыскерлерінің осы Саясатқа 1-қосымшаға сәйкес нысан бойынша Саясатпен танысуы және оны орындауы міндетті болып табылады, ол өңірлік өкілдіктерді қоса алғанда, Қоғамның барлық құрылымдық бөлімшелеріне қолданылады.

9. Саясат қолданыстағы сыбайлас жемқорлыққа қарсы заңнамада белгіленген құқықтық нормаларды ауыстыруға арналмаған. Бұдан басқа, Қоғамның лауазымды тұлғалары мен жұмыскерлері қосымша немесе өзге талаптарды көздеуі мүмкін cыбайлас жемқорлыққа қарсы іс-қимыл саласында қолданыстағы заңнаманы және нормативтік құқықтық актілерді сақтауға тиіс. Егер қолданыстағы заңнама жоғарырақ талаптарды белгілесе, Қоғамның лауазымды тұлғалары мен жұмыскерлері оларды басшылыққа алуға міндетті.

**4-тарау. Сыбайлас жемқорлыққа қарсы іс-қимыл қағидаттары**

10. Қоғамда сыбайлас жемқорлыққа қарсы іс-қимылдың негізгі қағидаттары:

1) сыбайлас жемқорлықтың кез келген көріністеріне мүлдем төзбеушілік – Қоғам өзінің қызметін жүзеге асыру кезінде сыбайлас жемқорлықты кез келген нысандар мен көрінісінде толық қабылдамау қағидатын ұстанады. Сыбайлас жемқорлықтың кез келген көріністеріне мүлдем төзбеушілік қағидаты Қоғам атынан немесе оның мүдделерінде әрекет ететін Қоғамның жұмыскерлеріне және лауазымды тұлғаларына тікелей немесе жанама түрде, жеке өздеріне немесе қандай да бір делдалдық арқылы сыбайлас жемқорлық іс-әрекеттеріне қатысуға қатаң тыйым салуды білдіреді;

2) жазаның бұлтартпастығы – Қоғамның жұмыскерлері мен лауазымды тұлғалары сыбайлас жемқорлық құқық бұзушылықтар жасаған жағдайда, Қоғам атқаратын лауазымына, жұмыс өтіліне және өзге жағдайларға байланыссыз олар үшін жазаның бұлтартпастығын мәлімдейді;

3) осы Саясаттың заңдылығы мен ҚР қолданыстағы заңнамасына және көпшілік мақұлдаған нормаларға сәйкестігі;

4) сыбайлас жемқорлықтың алдын алу және қарсы іс-қимыл жөніндегі рәсімдердің өлшемдестігі – Қоғам оның қызметінде туындауы мүмкін сыбайлас жемқорлық тәуекелдеріне сәйкес Қоғамның, оның лауазымды тұлғалары мен жұмыскерлерінің сыбайлас жемқорлық қызметіне тартылу ықтималдығын төмендетуге мүмкіндік беретін бақылау рәсімдерін әзірлейді және енгізеді;

5) лауазымдық байқағыштық – Қоғам жұмысқа орналастыру үшін еңбек қатынастарын бастау немесе жалғастыру туралы шешім қабылдаудың алдында үміткерлерді сыбайлас жемқорлық құқық бұзушылықтардың болуы және мүдделер қақтығысының жоқ болуы тұрғысынан тексеруді жүзеге асырады.

**5-тарау. Сыбайлас жемқорлыққа қарсы іс-қимыл саласындағы мақсаттар мен міндеттер**

11. Осы Саясаттың мақсаты Қоғамда сыбайлас жемқорлықты туғызатын және(немесе) туғызуы мүмкін себептерді және жағдайларды жою болып табылады.

12. Осы Саясаттың міндеттері Қоғамда сыбайлас жемқорлық іс-әрекеттерінің алдын алу, жолын кесу, салдарын барынша азайту, жою бойынша шараларды әзірлеу мен жүзеге асыру, соның ішінде:

- Қоғам жұмыскерлерінде сыбайлас жемқорлыққа оның кез келген нысандары мен көрінісінде төзбеушілікпен сипатталатын сыбайлас жемқорлыққа қарсы сана-сезім қалыптастыру;

 - сыбайлас жемқорлық құқық бұзушылықтар жасауға ықпал ететін жағдайлар мен себептерді анықтау және олардың салдарларын жою;

- сыбайлас жемқорлық құқық бұзушылықтарды анықтау, жолын кесу, ашу болып табылады.

**6-тарау. Сыбайлас жемқорлыққа қарсы іс-қимыл саласындағы жауаптылық және қойылатын талаптар**

13. Қоғам жұмыскерлермен, әріптестермен және мемлекетпен қатынастарда сыбайлас жемқорлықтың кез келген нысандарына қатаң тыйым салады. Жұмыскердің пікірі бойынша мұның Қоғамның артықшылықтар алуына әкелетінін қоса алғанда, Қоғамның жұмыскерлері мен лауазымды тұлғаларына үшінші тұлғаларға кез келген заңсыз игіліктерді ұсынуға тыйым салынады.

14. Қоғам рәсімділіктерді оңайлату үшін ресми емес төлемдердің кез келген нысандарына тыйым салады. Әдетте, бұл төлемдер қажет рәсімдерді оңайлату немесе жеделдету үшін жұмыскерлер алатын не беретін заңсыз сыйақыларды білдіреді.

15. Қоғамның жұмыскері оның жақын туыстары, жекжаттары атқаратын лауазымға тікелей бағынысты лауазымды атқара алмайды.

Жоғарыда аталған талаптарды бұзған жағдайда, оны ерікті түрде жою үшін Қоғамның жұмыскерлеріне осындай бұзушылық айқындалған күннен бастап 3 ай мерзім беріледі. Қоғамның жұмыскерлері осындай бағыныстылықты болғызбайтын лауазымға ауысуға тиіс, ал осындай ауысу мүмкін болмаған кезде осы жұмыскерлердің біреуі лауазымынан шығарылуға немесе көрсетілген функциялардан өзгедей босатылуға тиіс.

16. Қоғамның құрылымдық бөлімшелерінің басшылары:

1) сыбайлас жемқорлыққа қарсы іс-қимыл жүйесінің пайдаланылуын және жетекшілік ететін құрылымдық бөлімшелердің функцияларымен интеграциялауды қамтамасыз ету;

2) жетекшілік ететін процестердегі сыбайлас жемқорлық тәуекелдеріне талдау жүргізу мен сыбайлас жемқорлық тәуекелдерін төмендету жөніндегі іс-шараларды әзірлеу, орындау;

3) сыбайлас жемқорлық тәуекелінің индикаторлары ретінде анықталған инциденттерге уақытылы әрекет ету;

4) өздеріне белгілі болған, бөлімшеге және басқару деңгейіне байланыссыз Қоғамның жұмыскерлері жасаған Саясаттың және сыбайлас жемқорлыққа қарсы іс-қимыл бойынша заңнама талаптарын бұзу фактілері туралы комплаенс-офицерге уақытылы хабарлау;

5) бағынысты жұмыскер жасаған сыбайлас жемқорлық құқық бұзушылық пен басшының сыбайлас жемқорлық құқық бұзушылықтардың алдын алу бойынша лауазымдық міндеттерді орындамауы немесе тиісінше орындамауы арасындағы байланыс орнатылған жағдайда, оларға тікелей бағынысты Қоғамның жұмыскерлері жасаған сыбайлас жемқорлық құқық бұзушылықтар үшін жауапты болады.

17. Қоғамның жұмыскерлері:

1) Қазақстан Республикасының қолданыстағы заңнамасында және Саясатта белгіленген талаптарды сақтауға немесе оларды сақтаудың мүмкін еместігі туралы тікелей басшы мен комплаенс-офицерге хабарлауға міндетті;

2) жасалған немесе жоспарлы сыбайлас жемқорлық құқық бұзушылық туралы оларға белгілі болған жағдайда, дереу комплаенс-офицерге хабарлауға немесе жедел желіге жүгінуге міндетті;

3) қажет болған кезде әріптестер мен қызметтестерге Саясаттың ережелерін түсіндіруге тиіс;

4) Қазақстан Республикасының қолданыстағы заңнамасы мен Саясаттың талаптарын сақтамағаны үшін жеке тәртіптік, әкімшілік және қылмыстық жауаптылыққа тартылады.

18. Басшылар қарамағында жұмыскерлерден заңнаманы және Саясатты бұзуды талап ете алмайды. Мұдай талаптар болған кезде жұмыскер бұл туралы дереу Қоғамның комплаенс-офицеріне хабарлауға міндетті (жедел желі арқылы жасырын хабарлауға болады).

19. Барлық жұмыскерлер мен басшылар Саясат пен Қазақстан Республикасы заңнамасының талаптарын бұзудың кез келген фактілері немесе оларды сақтаудың мүмкін еместігі туралы комплаенс-офицерге хабарлауға міндетті.

20. Қоғамның жұмыскерлері атқаратын лауазымына байланыссыз Қазақстан Республикасы заңнамасының және Саясаттың талаптарын сақтамағаны үшін жауапты болады.

**7-тарау. Сыйлықтарды, ойын-сауықтарды және қонақжайлылықты қабылдау мен ұсыну**

21. Қоғам жұмыс істейтін бизнес-ортада белгіленген әдет-ғұрып пен дәстүрлерді ескере отырып, Қоғам бизнестегі қарым-қатынастарды орнату кезінде сайлықтар және қонақжайлылық дағдылы ниеттілік пен құрмет таныту болу мүмкіндігін мақұлдайды. Не берушінің, не алушының осындай ниеттері болмаса да, үшінші тарап (мәселен, бәсекелестер, бұқаралық ақпарат құралдары, мемлекеттік органдар, басқа жұмыскерлер, Жалғыз акционер және т.б.) сыйлықтарды, өкілдік шығыстарды, қайырымдылықты және өзге де төлемдерді пара ретінде түсіну ықтималдығы туралы Қоғамның жұмыскерлері хабардар болуы және түсінуге тиіс.

22. Қоғам ұсынылған сыйлықтардан, ойын-сауықтардан және қонақжайлылықтан толық бас тарту саясатын қабылдады. Қоғам жұмыскерлерден, Қоғамның лауазымды тұлғаларынан және Қоғамның мүдделері мен оның атынан әрекет ететін компаниялардан кез келген сыйлықтарды, көңіл көтеру іс-шараларына шақыруларды, қонақжайлылық шеңберінде ақы төлеулерді, қайырымдылықтарды және аталған тұлғалар қабылдайтын, лауазымдық міндеттерді орындауға байланысты шешімдерге ықпал етуі мүмкін және ықпалды деп түсінуге болатын басқа да кез келген төлемдерді қабылдауға жол бермеуді талап етеді. Қоғамның комплаенс-офицері міндетті түрде хабардар етіліп, Қоғамның Басқарма Төрағасының тиісті өкімімен ресімделген келісіммен ғана ерекшеліктерге жол беріледі.

23. Ақшалай сыйлықтар мен кәдесыйлар емес (купондар, жеңілдіктер, сертификаттар және т.б. түріндегі баламаларды қоса), барлық қатысушыларға бірдей сыйлықтар мен қонақжайлылық ұсынылатын көрмелер, конференциялар, семинарлар сияқты белгілі іс-шараларға қатысқан кезде алынған тамақ, сусындар және ойын-сауық та ерекшеліктер болып табылуы мүмкін.

24. Мемлекеттік мерекелерге және сый алушының жеке оқиғаларына орай:

1) Қоғамның атынан;

2) Қоғамның Жалғыз акционерінің атынан;

3) Қоғам бөлімшелерінің жұмыскерлер ұжымы;

4) мұндай сыйлықтар пара ұсыну болып түсінілмейтін, сый алушы тұлғаға бағынысты емес және оның ықпалынан тыс Қоғамның жұмыскерлері жасаған сыйлықтар ерекшелікті құрайды.

25. Мемлекеттік органдар, Қоғамның Жалғыз акционері өткізетін немесе бастамашылық еткендерді қоспағанда, Қоғамның әріптестері өткізіп, бағалы ақшалай және мүліктік жүлделердің болуы көзделетін конкурстарға, ұтыс ойындары мен лотереяларға сыбайлас жемқорлық тәуекелдері жоғары лауазымдар мен функциялардың тізбесіне енгізілген Қоғамның лауазымды тұлғаларына, жұмыскерлеріне қатысуға тыйым салынады.

26. Заңға сәйкес сыбайлас жемқорлыққа қарсы шектеулерді қабылдаған Қоғамның лауазымды тұлғалары алынған материалдық сыйлықақыға, сыйлықтар мен қызметтерге қатысты заңнамада белгіленген талаптарға сәйкес іс-әрекеттерді жүзеге асырады және фактіні контрагенттің/әріптестің сыбайлас жемқорлық тәуекелінің факторы ретінде тиісті тізілімге енгізу үшін Қоғамның комплаенс-офицеріне жазбаша хабарлама жібереді. Хабарлама материалдық сыйлықақы, сыйлықтар мен қызметтер қабылданғанына, қабылданбағанына немесе сый алушының келісімінсіз алынғанына байланыссыз жіберілу керек.

27. Қоғамның жұмыскерлері оларға сыйлықтар, ойын-сауықтар және қонақжайлылық ұсынылғаны өздеріне белгілі болған сәттен бастап күнтізбелік 7 (жеті) күн ішінде осы ұсынысты контрагенттің/әріптестің сыбайлас жемқорлық тәуекелінің факторы ретінде тиісті тізілімге енгізу үшін Қоғамның комплаенс-офицеріне жазбаша хабарлама жіберуге міндетті. Хабарлама сыйлықтар, ойын-сауықтар және қонақжайлылық қабылданғанына, қабылданбағанына немесе сый алушының келісімінсіз алынғанына байланыссыз жіберілу керек. Сый алушының келісімінсіз түскен сыйлықтар жұмыскерге сыйлықтың алынғаны белгілі болған күннен бастап күнтізбелік 7 (жеті) күн ішінде тиісті түсіндірмелер көрсетіліп, комплаенс-офицерді алынғаны және қайтарылғаны туралы хабардар ете отырып, қайтарылу керек. Сый алушының келісімінсіз алынған сыйлықтарды қайтару мүмкін болмаған жағдайда, мұндай сыйлықтар Қоғам айқындаған қайырымдылық қорларға өтеусіз берілуі тиіс.

Қоғам жұмыскерлерінің сыйлықтарды (тамақ, алкогольсіз сусындар, гүлдер сияқты) бірлесіп пайдалануына жол беріледі.

Комплаенс-офицерді хабардар ету мен алынған сыйлықтарды ашық жариялау мұндай жағдайда жұмыскердің дұрыс мінез-құлқы болып танылады.

28. Сыйлықтар, ойын-сауықтар және қонақжайлылық талқыланған және ұсынылған кезде Қоғамның жұмыскерлері бас тартып, бас тарту сыйламаушылық таныту емес, Қоғам мен әріптестер арасындағы шынайы, ашық және адал қатынастардың белгісі ретінде қабылдануы үшін Саясаттың режелерін түсіндіруге тиіс.

29. Күрделі жағдайларға жол бермеу мақсатында Қоғамның барлық әріптестері сыйлықтарды, ойын-сауықтарды және қонақжайлылықты алу бөлігінде белгіленген шектеулермен мүмкіндігінше таныстырылу керек.

30. Қоғам жұмыскерлеріне Қоғамның әріптестеріне сыйлықтар ұсынуға рұқсат етілмейді. Айтулы даталарға орай брендті кәдесый өнімі (Қоғамның логотипі бар күнделіктер, блокноттар, қаламдар және т.б.), сондай-ақ символдық сипаттағы, мәселен, гүлдер түріндегі сыйлықтар ерекшеліктерді құрауы мүмкін. Қоғам жұмыскерлеріне өз атынан және Қоғам атынан өздерінің қаражаты есебінен Қоғамның әріптестеріне сыйлықтарды, ойын-сауықтарды және қонақжайлылықты ұсынуға тыйым салынады. Қонақжайлылықты ұсыну Саясатқа сәйкес жүргізіледі.

31. Сыйлықтар мен қонақжайлылықты ұсыну туралы шешім қабылдаған кезде оларды қабылдауға қатысты әріптестер саясаттарының талаптарымен, яғни олар сый алушы тұлға үшін қолайлы/қолайсыз болатынымен танысу керек.

32. Мемлекеттік қызметшілер мен квазимемлекеттік сектордың лауазымды тұлғаларына қатысты сыйлықтар және қонақжайлылықтың кез келген нысандарына тыйым салынады.

**8-тарау. Сыбайлас жемқорлыққа қарсы іс-қимыл қызметінің
негізгі бағыттары**

33. Сыбайлас жемқорлыққа қарсы іс-қимыл менеджментінің жүйесі:

1) көшбасшылық пен сыбайлас жемқорлықты қабылдамау мәдениетін қалыптастыруды;

2) хабардарлық пен оқытуды;

3) сыбайлас жемқорлыққа қарсы мониторингті;

4) сыбайлас жемқорлық туәекелдерін ішкі талдауды;

5) персоналды басқару саласындағы шараларды;

6) мүдделер қатысығын болдырмау мен шешуді;

7) бастамашылықпен хабар беру жүйесін;

8) сыбайлас жемқорлық құқық бұзушылықтарды анықтау, жолын кесу және тергеп-тексеруді;

9) сыбайлас жемқорлыққа қарсы стандарттарды қамтиды.

**9-тарау. Көшбасшылық және сыбайлас жемқорлықты қабылдамау мәдениетін қалыптастыру**

34. Корпоративтік әдеп, адалдық және сенімділік мәдениеті сыбайлас жемқорлыққа қарсы іс-қимыл менеджменті жүйесінің жұмыс істеуіне қолайлы ортаны құрады.

35. Қоғамның Директорлар кеңесі мен Басқармасының сыбайлас жемқорлыққа қарсы іс-қимыл саласындағы көшбасшылығының басты элементтері:

1) Әдеп және сенімділік мәдениеті: жұмыскерлер әдеп проблемаларына тап болған кезде қалай іс-әрекет жасау керек екенін біледі. Саясатта және Қоғамның басқа да құжаттарында белгіленген қағидаттар мен нормаларға сәйкес келетін жұмыскерлердің мінез-құлқын Қоғам көтермелейді.

2) Басшылықтың бағыты: Қоғамның Директорлар кеңесі мен Басқармасы өзінің қолдауы, мәлімдемелері, мінез-құлқы мен әрекеттері арқылы сыбайлас жемқорлықты ымырасыз қабылдамау бөлігінде барлық жұмыскерлер үшін үлгі болып табылады.

3) Қоғамда ықтимал бұзушылықтар туралы қауіптерді айту мәдениеті ынталандырылады, жұмыскерлерге құпия ақпараттандыру желісі (жедел желі) ұсынылады.

**10-тарау. Хабардарлық және оқыту**

36. Қоғам сыбайлас жемқорлыққа қарсы іс-қимыл мәселелері бойынша жұмыскерлерді тиісті және сәйкесінше ақпараттандыру мен оқытуды қамтамасыз етеді.

Жүргізілетін оқыту кемінде келесі мәселелерді ашуға тиіс:

1) сыбайлас жемқорлыққа қарсы іс-қимыл саласындағы заңнаманың талаптары, соның ішінде сыбайлас жемқорлыққа қарсы шектеулер, мағлұмдау және Қоғамның жұмыскерлері мен лауазымды тұлғаларына қатысты өзге мәселелер;

2) сыбайлас жемқорлыққа қарсы іс-қимыл саясаты, сыбайлас жемқорлыққа қарсы іс-қимыл менеджментінің жүйесі мен рәсімдері, сондай-ақ оларды сақтау бойынша міндеттер;

3) сыбайлас жемқорлық тәуекелдері және сыбайлас жемқорлық жұмыскерлер мен Қоғамға келтіруі мүмкін зиян;

4) жұмыскерлердің лауазымдық міндеттеріне байланысты пара ұсынылуы ықтимал мән-жайлар және осы мән-жайларды қалай тануға болатыны;

5) сыбайлас жемқорлыққа қарсы іс-қимыл мен оны жоюға, сондай-ақ сыбайлас жемқорлықтың орын алуының басты белгілерін тануға жұмыскерлер қалай көмектесе алады;

6) сыбайлас жемқорлыққа қарсы қызметті жақсартудан болатын пайданы және сыбайлас жемқорлықтан күдіктену туралы ақпараттандыруды қоса алғанда, жұмыскерлердің сыбайлас жемқорлыққа қарсы іс-қимыл менеджменті жүйесінің нәтижелілігіне үлесі;

7) сыбайлас жемқорлыққа қарсы іс-қимыл менеджменті жүйесінің талаптарын сақтамаудың қиындықтары мен ықтимал салдары;

8) жұмыскерлер кез келген күдіктер туралы қалай және кімге хабарлауға тиіс;

9) ұсынылған оқыту мен ресурстар туралы ақпарат.

37. Қоғам өзінің атынан немесе оның пайдасына әрекет ететін және Қоғамды әріптестің белгілі тәуекелдеріне сәйкес айтарлықтай маңызды сыбайлас жемқорлық тәуекелдеріне ұшыратуы мүмкін әріптестерді сыбайлас жемқорлыққа қарсы іс-қимыл саласында ақпараттандыру мен оқытуға бағытталған рәсімдерді енгізуге тиіс. Бұл рәсімдер осындай ақпараттандыру мен оқытуды қажет ететін әріптестерді айқындау, олардың мазмұнын, сондай-ақ осындай даярлық қамтамасыз етілуі тиіс құралдары анықтау керек.

38. Қоғам оқыту рәсімдеріне, оқытудың мазмұнына, қашан және кім оқытылғанына байланысты құжатталған ақпаратты сақтауға тиіс.

**11-тарау. Сыбайлас жемқорлыққа қарсы мониторинг**

39. Сыбайлас жемқорлыққа қарсы мониторинг сыбайлас жемқорлыққа қарсы іс-қимыл жүйесінің тиімділігін қамтамасыз етеді және оны үнемі жетілдіруді қамтамасыз ету, сондай-ақ сыбайлас жемқорлықты айқындау мен болдырмау үшін маңызды мәні бар. Сыбайлас жемқорлыққа қарсы мониторингтің мақсаты сыбайлас жемқорлыққа қарсы іс-қимыл саласындағы құқық қолдану практикасын бағалау болып табылады.

40. Сыбайлас жемқорлыққа қарсы мониторингтің міндеті Қоғамда сыбайлас жемқорлықтың орын алуына мүмкіндік туғызатын пробламелық мәселелерді зерделеу болып табылады.

41. Сыбайлас жемқорлыққа қарсы мониторингтің дереккөздері:

1) құқықтық статистика органдарының деректері;

2) сыбайлас жемқорлыққа қарсы іс-қимыл мәселелері бойынша жеке және заңды тұлғалардың өтініштері, соның ішінде жедел желіге;

3) үкіметтік емес және халықаралық ұйымдардың мәліметтері;

4) сыбайлас жемқорлыққа қарсы іс-қимыл мәселелері бойынша әлеуметтік сауалнамалардың деректері;

5) бұқаралық ақпарат құралдарындағы жарияланымдар;

6) Қоғам жүргізген ішкі және сыртқы аудиттер мен тексерістердің нәтижелері;

7) Қоғамның сыбайлас жемқорлық туәекелдеріне жүргізілген талдаулардың нәтижелері;

8) тыйым салынбаған өзге де ақпарат көздері болып табылады.

42. Сыбайлас жемқорлыққа қарсы мониторингтің нәтижелері белгіленген нысан бойынша (Қазақстан Республикасы Сыбайлас жемқорлыққа қарсы іс-қимыл агенттігі Төрағасының 2020 жылғы 28 қаңтардағы № 22 бұйрығымен бекітілген Сыбайлас жемқорлыққа қарсы мониторингті жүргізу қағидаларына қосымша) ресімделеді.

**12-тарау. Сыбайлас жемқорлық тәуекелдерін ішкі талдау**

43. Қоғамның Басқарма Төрағасының шешімі сыбайлас жемқорлық тәуекелдеріне ішкі талдау жүргізу үшін негіздеме болып табылады. Сыбайлас жемқорлық тәуекелдеріне ішкі талдау жүргізу туралы шешім, соның ішінде сыбайлас жемқорлыққа қарсы мониторинг нәтижелерінің негізінде қабылданады.

44. Қоғамның Басқарма Төрағасының шешімі бойынша сыбайлас жемқорлық тәуекелдерін талдауды комплаенс-офицер немесе құрылатын жұмыс тобы жүргізеді.

45. Жұмыс тобының құрамына Қоғамның жұмыскерлері, сыбайлас жемқорлыққа қарсы іс-қимылдың өзге де субъектілерінің мамандары және(немесе) сарапшылары тартылуы мүмкін.

46. Қоғамның құрылымдық бөлімшелерінің қызметі және оған байланысты процестер сыбайлас жемқорлық тәуекелдеріне талдаудың объектісі болып табылады.

47. Сыбайлас жемқорлық тәуекелдерін талдау келесі бағыттар бойынша жүзеге асырылады:

1) бөлімшенің қызметін қозғайтын нормативтік құқықтық актілерде сыбайлас жемқорлық тәуекелдерін анықтау;

2) бөлімшенің ұйымдастырушылық-басқарушылық қызметіндегі сыбайлас жемқорлық тәуекелдерін анықтау.

48. Бөлімшенің қызметін қозғайтын нормативтік құқықтық актілерде сыбайлас жемқорлық құқық бұзушылықтар жасауға ықпал ететін дискрециялық өкілеттік пен нормалар анықталады.

49. Бөлімшенің ұйымдастырушылық-басқарушылық қызметі деп мынадай мәселелер түсіндіріледі:
1) персоналды басқару, соның ішінде кадрлардың ауысуы және тұрақсыздығы;
2) мүдделер қақтығысын реттеу;
3) рұқсат беру функцияларын іске асыру;

4) бақылау функцияларын іске асыру;

5) бөлімшенің ұйымдастырушылық-басқарушылық қызметінен туындайтын өзге де мәселелер.

50. Мыналар:

1) бөлімшенің қызметін қозғайтын нормативтік-құқықтық актілер;

2) бөлімшеге қатысты мемлекеттік органдардың бұрын жүргізген тексеру нәтижелері;

3) бұқаралық ақпарат құралдарындағы жарияланымдар;

4) бөлімшеге келіп түскен жеке және заңды тұлғалардың өтініштері;

5) прокурорлық қадағалау актiлерi;

6) сот актілері;

7) ұсынылуына Қазақстан Республикасының заңнамасымен жол берілген өзге де мәліметтер сыбайлас жемқорлық тәуекелдеріне ішкі талдау жүргізудің ақпарат көздері болып табылады.

51. Сыбайлас жемқорлық тәуекелдерін ішкі талдау нәтижелері бойынша мыналарды:

1) анықталған сыбайлас жемқорлық тауекелдері туралы ақпаратты және оларды жою бойынша ұсынымдарды;

2) анықталған сыбайлас жемқорлық тәуекелдерін жою бойынша ұсынымдарды іске асыру мерзімдерін қамтитын талдамалық анықтама әзірленеді.

52. Талдамалық анықтама сыбайлас жемқорлық тәуекелдеріне ішкі талдау жүргізген тұлғалармен, қызметінде сыбайлас жемқорлық тәуекелдеріне талдау жүргізілген бөлімше басшысымен келісіледі және оған сыбайлас жемқорлық тәуекелдеріне ішкі талдау жүргізуді басқару, үйлестіру мен жұмыс нәтижелері үшін жауаптылық жүктелетін лауазымды тұлға қол қояды.

53. Анықталған сыбайлас жемқорлық тәуекелдерін жою туралы ұсынымдар бар талдамалық анықтама Қоғамның Басқарма Төрағасына қарау және шаралар қолдану үшін енгізіледі.

54. Сыбайлас жемқорлық тәуекелдерін ішкі талдау нәтижелері және сыбайлас жемқорлық тәуекелдерін жою бойынша қабылданған (қабылданып жатқан) шаралар туралы ақпарат Қоғамның интернет-ресурсында орналастырылады.

**13-тарау. Персоналды басқару саласындағы шаралар**

55. Қоғам бос лауазымдарға орналасуға үміттенетін кандидаттарды оларды жұмысқа қабылдау алдында тексеруді жүргізеді.

56. Сыбайлас жемқорлық қылмыстар жасаған тұлғалардың жұмысқа орналасуына жол берілмейді.

57. Барлық кандидаттар Қоғамда жұмыс істейтін жақын туыстары, жекжаттары туралы жазбаша нысанда хабарлауға міндетті. Басқарма мүшелерінің лауазымдарына, сондай-ақ сыбайлас жемқорлық тәуекелдері жоғары лауазымдар мен функциялардың тізбесіне енгізілген лауазымдарға кандидаттар да құрылтайшы (бірлескен құрылтайшылар) болып табылатын, өзге де заңды тұлғаларда басшы лауазымдарын атқаратын жақын туыстары, жекжаттары туралы хабарлайды және мәліметтерді береді, бұл ақпарат тексеру рәсімдері шеңберінде талдау жүргізуге жатады және соның ішінде контрагенттердің/әріптестердің тәуекелдерін талдау кезінде пайдаланылуы тиіс.

58. Жүргізілген тексерулердің нәтижелері кандидаттарды бос лауазымдарға тағайындау туралы шешімдер қабылдаған кезде пайдаланылу керек. Тексерудің теріс нәтижелері кезінде қабылданған шешімнің ашықтығын қамтамасыз ету мақсатында кандидаттарды таңдау туралы шешім дәлелді болып, құжатпен ресімделуі тиіс.

59. Сыбайлас жемқорлық тәуекелдері жоғары лауазымдар мен функциялардың тізбесінде көрсетілген жұмыскерлерді іріктеу мен жоғарылату рәсімдерінің шеңберінде әртүрлі жағдайларда қабылданатын шешімдердің әдептілігі туралы пікірлерді, сондай-ақ сыбайлас жемқорлыққа қарсы іс-қимыл саласындағы заңнаманы білуді және түсінуді бағалау жүргізіледі.

60. Жеңілдіктерді қоса алғанда, уәждеу механизмдері, сыбайлас жемқорлыққа жұмыскерлерді, тіпті байқаусыз, қатысуға ынталандыруы мүмкін. Қоғамның жұмыскерлері мен лауазымды тұлғаларын уәждеу жүйесі уәждеу аспаптарының жұмыскерлердің және лауазымды тұлғалардың белгіленген мақсаттарға қол жеткізу үшін пара беруге дайын болуына жағымсыз әсерін барынша азайту ететіндей құрылуы тиіс. Сыйақы беру механизмдерінің осы аспектілері парақорлықты ынталандырмайтынын мүмкіндігінше кепілдендіру үшін оларға назар аудару қажет. Жұмыскерлер мен лауазымды тұлғалар олардың басқа салалардағы қызметін бағалауды жоғарылату мақсатында сыбайлас жемқорлыққа қарсы іс-қимыл менеджменті жүйесінің талаптарын бұзу өрескел болып табылатыны және жауаптылыққа әкелетіні туралы ақпараттандырылған болу керек.

61. Қоғамның ұйымдық құрылымын әзірлеу кезінде мүдделер қақтығысына жол бермеу үшін өкілеттіктерді бөлу және авторландыру тұрғысынан талдау жүргізіледі. Мұндай талдаудың нәтижелері ұйымдық құрылымды бекіту кезінде Қоғамның Директорлар кеңесінің назарына жеткізіледі.

62. Сыртқы ұйымдармен еңбек қатынастары болған және(немесе) Қоғамның жұмыскері немесе лауазымды тұлғасы орындаушы ретінде болатын сыртқы ұйымдармен қызметтер көрсету туралы шарт жасаған кезде (соның ішінде тіркелген жеке кәсіпкерлік қызметінің бар болуы туралы) Қоғамның жұмыскерлері мен лауазымды тұлғалары кадрлық қамтамасыз ету үшін жауапты құрылымдық бөлімшені хабадар етуге тиіс.

63. Жұмыскерлердің еңбек шарттарының талаптарында жұмыскердің сыбайлас жемқорлыққа қарсы заңнаманы сақтау міндеттемелері мен жауаптылығы, сондай-ақ осындай міндеттемелерді бұзған үшін тәртіптік жаза шараларын қолдану мүмкіндігі көзделеді. Басшылардың еңбек шарттарының талаптарында қарамағындағылардың сыбайлас жемқорлық және өзге де құқық бұзушылықтар жасағаны үшін жауаптылық көзделеді.

64. Заңды күшіне енген сот актісіне сәйкес одан әрі жұмыс істеу мүмкіндігіне жол берілмейтін сыбайлас жемқорлық құқық бұзушылық жасаған жағдайда, Қоғамның жұмыскерімен және лауазымды тұлғасымен еңбек шарты бұзылуы тиіс.

65. Барлық қабылданатын жұмыскерлер Саясаттың талаптарымен таныстырылу және оны сақтау туралы міндеттемеге қол қою керек.

**14-тарау. Мүдделер қақтығысы**

66. Мүдделер қақтығысы Қоғам жұмыскерінің (Қоғам жұмыскері туыстарының немесе достарының) жеке мүдделілігі (тікелей немесе жанама) оның лауазымдық міндеттерін орындау әділдігіне және адалдығына Қоғамның, акционерлердің, үшінші тұлғалардың немесе мемлекеттің құқықтары мен заңды мүдделеріне зиян келтіруге қабілетті ықпалы немесе ықпал етуі ықтимал жағдайда туындайды. Мұндай жағдайлар тиісінше емес немесе сыбайлас жемқорлық мінез-құлыққа міндетті түрде байланысты болмайды, алайда бұзушылықтарға әкелуі ықтимал факторлар ретінде қаралуға тиіс.

67. Жеке мүдделілік ретінде жұмыскердің өзінің лауазымдық міндеттерін орындамағаны немесе адал орындамағаны үшін үшінші тұлғалардан ақшалай қаражат, құндылықтар, өзге мүлік немесе мүліктік сипаттағы қызметтер, өзге де мүліктік құқықтар немесе өзіне, не үшінші тұлғалар үшін пайда алу мүмкіндігі түсініледі.

68. Мүдделер қақтығысы туыстар бірлесіп жұмыс істеген және(немесе) жұмыскерлер, олардың туыстары үшінші тұлғалардың жарғылық капиталдары мен басқару органдарына қатысқан, олар кәсіпкерлік қызметін жүзеге асырған немесе жұмыскерлер Қоғамнан тыс өзге де төленетін қызметті қатар атқарған кезде туындауы мүмкін.

69. Мүдделер қақтығысына жол бермеу, алдын алу және реттеу мақсатында Қоғамның жұмыскерлері:

1) орын алған мүдделер қақтығысы немесе оның туындау ықтималдығы туралы ақпаратты бұл туралы оларға белгілі болсымен Қоғамда белгіленген тәртіпке сәйкес ашуға;

2) мүдделер қақтығысы туындауының кез келген мүмкіндігіне жол бермеу бойынша шаралар қабылдауға;

3) өздерінің функционалдық міндеттерін жүзеге асырған кезде мүдделер қақтығыстарының туындау тәуекелін барынша азайтуға міндетті.

70. Қоғамның әрбір жұмыскері олардың жұмысына тікелей, сонымен қатар жанама қатысы бар отбасылық, қаржылық немесе өзге де байланыстар тәрізді іс жүзіндегі немесе ықтимал кез келген мүдделер қақтығысы туралы тікелей басшыға хабарлауға міндетті.

**15-тарау. Бастамашылықпен ақпарат беру жүйесі**

71. Бұзушылықтар туралы бастамашылықпен ақпарат беру жүйесі жұмыскерлерге және өзге тараптарға Қоғам жұмыскерлері жасаған немесе Қоғамның жұмыскерлеріне қатысты жоспарлы бұзушылықтар туралы бар негізді күдіктерін құпия немесе жасырын айту мүмкіндгін беру мақсатында құрылды.

72. Қоғам жұмыскерлерден әлеуетті сыбайлас жемқорлық фактілеріне қатысты негізді болжамдар және қолданыстағы ішкі құжаттар мен заңнаманы кез келген бұзулар туралы хабарлауды талап етеді, сондай-ақ өздерінің күмәні туралы жақсы ниетпен хабар беруді көтермелейді.

73. Қоғам өтініш берушінің құпиялылығын және қудалаудан қорғауды, сондай-ақ барлық хабарламалардың/өтініштердің/шағымдардың әділ қаралуын қамтамасыз етеді. Меншікті жедел желіні әзірлеу немесе сыртқы жедел желі операторын жалдау арқылы Қоғам жасырын хабарлауларға мүмкіндік береді.

74. Қоғамның барлық жұмыскерлері бастамашылықпен хабар беру рәсімдерімен таныстырылуы тиіс және оларды пайдалануға мүмкіндігі, сондай-ақ осы рәсімдермен қамтамасыз етілетін өздерінің құқықтары мен қорғау шаралары туралы хабардар болу керек. Осы мақсатқа қол жеткізу үшін бастамашылықпен ақпарат беру жүйесі туралы ақпарат жұмысқа орналастыру кезінде міндетті таныстырылатын тізбенің бөлігі болып, жылына кемінде 1 (бір) рет Қоғамның барлық жұмыскерлерінің назарына жеткізілуі тиіс.

**16-тарау.** **Сыбайлас жемқорлық құқық бұзушылықтарды анықтау, жолын кесу және тергеп-тексеру**

75. Жасалған немесе жоспарлы сыбайлас жемқорлық құқық бұзушылық туралы кез келген ақпарат мұқият тексерілу керек.

Қоғам:

1) анықталған немесе негізді түрде ұйғарымды, немесе олар туралы ақпарат түскен сыбайлас жемқорлықтың, Саясатты бұзудың кез келген оқиғасын бағалауды және қажет болған кезде құзыреттер шеңберінде тергеп-тексеруді талап ететін;

2) егер тергеп-тексеру сыбайлас жемқорлық және(немесе) осы Саясатты бұзу фактісін белгілесе, тиісті шаралар қабылдауды талап ететін;

3) тергеп-тексеруді жүргізетін тұлғаларға өкілеттіктер беретін және мүмкіндіктерін қамтамасыз ететін;

4) Қоғамның жұмыскерлері мен лауазымды тұлғаларынан тергеп-тексеруде ынтымақтасуды талап ететін рәсімдерді енгізеді.

76. Қоғамның ішкі сарапшыларының құзыреттері жеткіліксіз болған кезде тергеп-тексеруге үшінші тараптар тартылуы мүмкін.

77. Жүргізілген тергеп-тексерудің нәтижелері бойынша айқындалған бұзушылықтардың себептерін жою және олардың жағымсыз ықпалын төмендету, сондай-ақ тексерілетін процестердегі ішкі бақылау жүйесін жетілдіру үшін тиімді шаралар қабылдануы тиіс.

78. Құқық бұзушылық жасаған жұмыскерлерге қатысты Қазақстан Республикасының заңнамасына сәйкес шаралар қолданылады.

**17-тарау. Сыбайлас жемқорлыққа қарсы стандарттар**

79. Сыбайлас жемқорлыққа қарсы стандарттар – Қоғамның қызметі үшін белгіленген, сыбайлас жемқорлықтың алдын алуға бағытталған ұсынымдар жүйесі.

80. Сыбайлас жемқорлыққа қарсы стандарттардың мақсаты – Қоғамның жұмыскерлері мен лауазымды тұлғалары лауазымдық міндеттерді орындаған кезде олар үшін мінез-құлықтың сыбайлас жемқорлыққа қарсы құндылық және моральдық бағдарлар жүйесін құру арқылы Қоғамда сыбайлас жемқорлықтың кез келген көріністеріне төзбеушілік ахуалына қол жеткізу.

**18-тарау. Қоғам жұмыскерлерінің жекелеген санаттары үшін Қазақстан Республикасының заңнамасында көзделген шаралар**

81.Қазақстан Республикасының заңнамасында Қоғамның лауазымды тұлғаларына арналған бірқатар арнайы талаптар көзделген. Заңға сәйкес Қоғамда басқарушылық функцияларды атқарушы тұлғалар, сондай-ақ мемлекеттік сатып алуды ұйымдастыру мен өткізу бойынша шешімдер қабылдауға өкілеттік берілген дербес құрылымдық бөлімшенің басшысынан төмен емес лауазымды атқаратын тұлғалар болып табылатын лауазымдардың, сонымен қатар оларды атқаратын тұлғалардың тізімін Қоғамның кадрлық қамтамасыз етуге жауапты бөлімшесінің ұсынымы бойынша Қоғамның Басқарма Төрағасы жыл сайын бекітеді және ұйымдық құрылым, функционалдық міндеттер өзгерген және өзге де кадрлық өзгерістер кезінде жаңартылады.

82. Заңнама талаптарын сақтау үшін жауапкершілік осы Саясаттың 81-тармағында көрсетілген жұмыскерлерге жүктеледі.

83. Кадрлық қамтамасыз етуге жауапты бөлімше Қоғамда басқарушылық функцияларды атқарушы тұлғалардың, сондай-ақ мемлекеттік сатып алуды ұйымдастыру мен өткізу бойынша шешімдер қабылдауға өкілеттік берілген дербес құрылымдық бөлімшенің басшысынан төмен емес лауазымды атқаратын тұлғалардың тізімін өзекті жай-күйінде ұстау үшін жауапты болады.

84. Қоғам осы Саясатқа 2-қосымшаға сәйкес нысан бойынша Қоғамның лауазымды тұлғаларының сыбайлас жемқорлыққа қарсы шектеулерді қабылдауын құжаттауды жүргізеді.

85. Сыбайлас жемқорлыққа қарсы шектеулерді қабылдамау жұмысқа қабылдаудан бас тартуға немесе жұмыстан босатуға әкеледі, оларды бұзу қылмыстық жазаланатын әрекет және әкімшілік құқық бұзушылық белгілері болмаған жағдайда, тиісті қызметті тоқтату үшін негіздеме болып табылады.

**19-тарау. Қорытынды ережелер**

86. Саясатта аталған кез келген бөлімшенің атауы және(немесе) функционалы өзгерген жағдайда, қайта құрылған бөлімшенің құқықтары мен міндеттері оның құқықтық мирасқорына автоматты түрде ауысады.

87. Функционалы бірнеше бөлімшелер арасында бөлінген жағдайда, қайта құрылған бөлімшенің құқықтары мен міндеттері барлық құқықтық мирасқорларға ынтымақты түрде ауысады. Мұндай жағдайда міндеттерді орындау мен құқықтарды жүзеге асырудың Саясатқа сәйкес талап етілетін тәртібін құқықтық мирасқорлар бір-бірімен келісу бойынша өздері анықтайды.

88. Саясатқа өзгерістер, толықтырулар енгізу қажеттілікке қарай жүзеге асырылады.

89. Саясаттың ережелерімен танысуды бақылау Қоғамның құрылымдық бөлімшелерінің басшыларына жүктеледі.

«Мемлекеттік техникалық қызмет» АҚ Директорлар кеңесінің 2022 жылғы
15 шілдедегі № 7 хаттамалық шешімімен

бекітілген «Мемлекеттік техникалық қызмет» АҚ сыбайлас жемқорлыққа қарсы іс-қимыл саясатына 1-қосымша

**«Мемлекеттік техникалық қызмет»** **АҚ сыбайлас жемқорлыққа қарсы іс-қимыл саясатымен және қабылданған сыбайлас жемқорлыққа қарсы іс-қимыл менеджменті жүйесінің талаптарын орындау міндеттемесімен**

**жұмыскердің таныстырылуын**

**растау**

Осы нысан «Мемлекеттік техникалық қызмет» АҚ-да Сіз Қазақстан Республикасының сыбайлас жемқорлыққа қарсы заңнамасын және Сыбайлас жемқорлыққа қарсы іс-қимыл саясатын адал қолдануға және мүлтіксіз сақтауға міндеттенетініңізді растайды.

Толтырылған және қол қойылған нысан Қоғамның лауазымды тұлғалары мен жұмыскерлерінің жеке ісінде сақталады.

**Растау**

Тиісті ұяшықтарды белгілеңіз

□ Мен «Мемлекеттік техникалық қызмет» АҚ-да сыбайлас жемқорлыққа қарсы іс-қимыл саясатын зерделегенімді растаймын;

□ Мен Қазақстан Республикасының сыбайлас жемқорлыққа қарсы заңнамасында, «Мемлекеттік техникалық қызмет» АҚ-да сыбайлас жемқорлыққа қарсы іс-қимыл саясатында белгіленген талаптарды қатаң сақтауға міндеттенемін;

□ Мен Қазақстан Республикасының сыбайлас жемқорлыққа қарсы заңнамасын, «Мемлекеттік техникалық қызмет» АҚ-да сыбайлас жемқорлыққа қарсы іс-қимыл саясатын бұзған жағдайда, мен жауаптылыққа тартылу, соның ішінде Қазақстан Республикасының заңнамасында белгіленген тәртіппен атқаратын лауазымнан босатылу мүмкіндігі туралы ескертілдім.

Күні:

202\_\_жылғы «\_\_\_»\_\_\_\_\_\_\_\_\_\_\_

ТАӘ, лауазымы: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Қолы: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 «Мемлекеттік техникалық қызмет» АҚ Директорлар кеңесінің 2022 жылғы
15 шілдедегі № 7 хаттамалық шешімімен

бекітілген «Мемлекеттік техникалық қызмет» АҚ сыбайлас жемқорлыққа қарсы іс-қимыл саясатына 2-қосымша

**Сыбайлас жемқорлыққа қарсы шектеулерді қабылдау туралы келісім нысаны**

Осы нысан Сіз ҚР сыбайлас жемқорлыққа қарсы заңнамасында және «Мемлекеттік техникалық қызмет» АҚ-да сыбайлас жемқорлыққа қарсы іс-қимыл саясатында көзделген шектеулерді өзіңізге қабылдайтыныңызды растайды.

Толтырылған және қол қойылған нысан Қоғамның лауазымды тұлғалары мен жұмыскерлерінің жеке ісінде сақталады.

Мен, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(тегі, аты, әкесінің аты)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(лауазымды көрсету)

ҚР сыбайлас жемқорлыққа қарсы заңнамасының «Мемлекеттік техникалық қызмет» АҚ-да сыбайлас жемқорлыққа қарсы іс-қимыл саясатының талаптарын сақтау, менің өкілеттіктерімді жеке, топтық және өзге де қызметтік емес мүдделерде пайдалануға әкелуі ықтимал іс-әрекеттердіі жасалуына жол бермеу мақсатында өзіме:

1) тікелей бағыныстылықта жақын туыстардың, жекжаттардың болуына жол бермеу;

2) мүліктік және мүліктік емес игіліктер мен артықшылықтар алу немесе табу мақсатында қызметтік және ресми жариялауға жатпайтын өзге ақпаратты пайдалану;

3) егер осындай іс-әрекеттер менің қызметтік өкілеттіктеріме кіретін болса немесе мен лауазымдық жағдайыма байланысты осындай іс-әрекеттерге (әрекетсіздікке) мүмкіндік туғыза алсам, менің немесе менің отбасы мүшелерінің материалдық сыйақы, сыйлықтар немесе қызметтерді оларды берген тұлғалардың пайдасы үшін іс-әрекеттер (әрекетсіздік) үшін қабылдау бойынша сыбайлас жемқорлыққа қарсы шектеулерді қабылдаймын.

Күні:

202\_\_жылғы «\_\_\_»\_\_\_\_\_\_\_\_\_\_\_

ТАӘ, лауазымы: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Қолы: \_\_\_\_\_\_\_\_\_\_\_\_\_\_\_\_\_\_\_\_\_\_\_\_